जौहरी बाजार में एक गलत फैसले ने ली थी 9 लोगों की जानें
पचाससाल पहले आज ही के दिन (7 मार्च 1967) गुलाबी नगरी जयपुर में पुलिस की बर्बरता इतिहास में दर्ज हो गई। वजह थी सरकार के गठन को लेकर उपजा राजनीतिक विवाद। विपक्षी संयुक्त दल के ज्यादा विधायकों के मुकाबले कम संख्या वाली कांग्रेस सरकार की ताजपोशी करने के खिलाफ जयपुर में चार दिन तक बड़े प्रदर्शन हुए, जिसको दबाने के लिए पुलिस ने लाठियां और गोलियां चलाईं। जौहरी बाजार में नौ लोग मारे गए और 45 घायल हुए। कोतवाली और सिरह ड्योढ़ी बाजार (दो घायल) में भी गोलियां चलीं। राजस्थान में 184 सीटों वाली चौथी विधानसभा के लिए फरवरी में हुए चुनाव में किसी भी दल को बहुमत नहीं मिला। स्वतंत्र पार्टी, जनसंघ और अन्य विपक्षी दलों ने निर्दलीयों के साथ 95 सदस्यों की संख्या वाले संयुक्त दल के साथ सरकार बनाने का दावा ठोक दिया, लेकिन तत्कालीन राज्यपाल डाॅ सम्पूर्णानंद ने सबसे बड़ी पार्टी (88 सीटें) होने के कारण 4 मार्च को कांग्रेस विधायक दल के नेता मोहनलाल सुखाड़िया को सरकार बनाने के लिए आमंत्रित कर दिया। इसी के साथ जयपुर में प्रदर्शन शुरू हो गए। हालात इतने खराब होते चले गए कि जौहरी बाजार गोलीकांड के बाद 13 मार्च को प्रदेश में राष्ट्रपति शासन लागू कर दिया गया, विधानसभा स्थगित कर दी गई। फिर कांग्रेस ने खेला दल-बदल का खेल और 44 दिन बाद 26 अप्रेल 1967 को सुखाड़िया मुख्यमंत्री बनने में कामयाब हो गए। इधर गोलीकांड की जांच के लिए सरकार ने जस्टिस बीपी बेरी की अध्यक्षता में एक न्यायिक आयोग का गठन किया, जिसने इस पूरे घटनाक्रम में सुखाड़िया को क्लीन चिट दे दी, लेकिन 4 से 7 मार्च तक के घटनाक्रम की जांच से जो कहानी सामने आई, वह पेश है संक्षेप में जस्टिस बेरी के निष्कर्ष के साथ।
गोलीकांड के मृतक
1- गोपीपुत्र लक्ष्मणसिंह, गंगापोल घेर रायजी।
2-गोपीचंद पुत्र लल्लूजी महाजन टिक्किवाल, कुंदीगरों के भैंरूजी का रास्ता। उम्र मात्र 15 साल।
3-बद्रीप्रसाद, विद्याधर का रास्ता।
4- किषन लाल गोयल पुत्र मेघराज गोयल, लालजी सांड़ का रास्ता।
5-चेतनप्रकाषपुत्र चंद्रप्रकाष नाटानी, नाटाणियों की हवेली।
6-रामलाल,नाहरी का नाका।
7-सूरजमलपुत्र बिहारी लाल महाजन, दौसा हाल निवासी हनुमान का रास्ता।
8-ज्ञानचंदपुत्रभागचंद गोधा, घी वालों का रास्ता।
9-अज्ञात-जिसकेहाथ पर चांदमल गुदा हुआ था।
50 साल पहले आज के दिन
जस्टिस बेरी ने साफ लिखा कि उनको राज्यपाल के निर्णय को जांचने का कोई कानूनी अधिकार नहीं है, लेकिन उन्होंने साफ तौर पर बताया कि विधायकों का बहुमत विपक्षी संयुक्त दल के पास था। बेरी बताते हैं-
{जयपुर में उस समय कांग्रेस विरोधी वातावरण था। सुखाड़िया को सरकार बनाने के लिए आमंत्रित करने के 4 मार्च के निर्णय ने जनता को गुस्से में भर दिया। पिशोरी रेस्तरां के पास भैरोंसिंह शेखावत के नेतृत्व में काले झंडों का जुलूस शुरू हुआ। बाजार बंद हो गए। माणक चौक पर हुई विपक्षी दलों की लोकतंत्र बचाओ समिति की ओर से आयोजित जनसभा में मंच पर 92 विधायक मौजूद थे, जिन्होंने अपना समर्थन संयुक्त दल को देने की सार्वजनिक घोषणा की और अगले दिन 5 मार्च की सुबह राजभवन तक मार्च करने का ऐलान किया गया।
{ 5 मार्च को आगरा से पीएसी की कंपनियां बुलाई गईं। महारानी गायत्री देवी ने जुलूस शुरू होने से पहले माणक चौक पर प्रदर्शनकारियों से राजभवन तक शांतिपूर्ण मार्च करने की अपील की। महारानी और महारावल लक्ष्मणसिंह ने जिला मजिस्ट्रेट को प्रदर्शन शांतिपूर्ण रहने का भरोसा दिलाया। पांच बत्ती पर हजारों लोगों के जुलूस का नेतृत्व कर रहे भैरोंसिंह शेखावत ने भी प्रदर्शनकारियों से लौटने का आग्रह करते हुए कहा कि आगे नेता ही गिरफ्तारी देने जाएंगे, लेकिन जुलूस आगे अजमेर पुलिया तक आगे बढ़ गया। यहां से विपक्षी नेता महारावल लक्ष्मणसिंह, मास्टर आदित्येंद्र, सतीशचंद्र अग्रवाल, रामकरण जोशी, एचके व्यास आदि आगे बढ़े, तो उनको पुलिस ने सिविल लाइंस रेलवे क्रॉसिंग पर गिरफ्तार कर लिया। बाद में भीड़ उग्र होे गई। पुलिस ने अश्रुगैस छोड़ने के अलावा लोगों पर लाठियां चलाईं। काफी लोगों को हिरासत में लिया गया। हालात दोपहर 2 बजे काबू में गए, शाम को शहर में धारा 144 लगा दी गईं, लेकिन 6 मार्च को भी चांदपोल बाजार, सूचना केंद्र, सांगानेरी गेट, अजमेरी गेट सहित कई स्थानों पर प्रदर्शन हुए।
hin_Deva hin_Deva hin_Deva bho_Deva bho_Deva hin_Deva mai_Deva awa_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva